স্বর্গ এমন একটি জায়গা, যেখানে মানুষ অলস, অকর্মণ্য হয়ে থাকতে চায়। সেখানে বই পড়া হবে না, আবিষ্কার হবে না। সারা দিন-রাত সুন্দরী অপ্সরাদের সাথে যৌনতা করে আর মদ খেয়ে পড়ে থাকার জগতের নাম স্বর্গ। মানুষের মনের যত কদর্যতা, বাজে ইচ্ছে আর বিকৃত মানসিকতা দিয়ে স্বর্গের ধারণা তৈরি করা হয়েছে। অথচ মানুষের কাছে স্বর্গ হওয়া উচিত ছিল, যেখানে চিন্তা, বুদ্ধি আর বিবেকের স্বাধীনতা থাকবে। যেখানে মানুষ মানুষকে ভালবাসবে, মনুষ্যত্বকে শ্রদ্ধা করবে, প্রতিনিয়ত সুন্দরের আবিষ্কার আর চর্চা হবে। এর থেকেই বোঝা যায়, মানুষের মনে খারাপের প্রতি যে-আসক্তি থাকে, সেই আসক্তিকে কাজে লাগিয়ে, প্রলোভন দেখিয়ে তাকে বিপথে চালিত করার জন্যই প্রচলিত সব স্বর্গবিশ্বাসের উৎপত্তি। আর এইসব স্বর্গবিশ্বাসের উৎপত্তি আর পুষ্টকরণের মূলে রয়েছে কিছু খারাপ মানুষের স্বার্থ। স্বর্গ-ধারণার উৎপত্তিকারকেরা যদি ভালো মানুষ হতেন, তাহলে স্বর্গের নোংরা বর্ণনা আমরা পেতাম না। স্বর্গের প্রতি বিশ্বাস রাখা মানে মানুষের রুচি, মনুষ্যত্ব, বিবেককে বলি দেয়া। বিকৃতি, লোভ আর অমানবিকতার কাছে আত্বসমর্পণ করলেই তথাকথিত স্বর্গীয় জীবনের সুখ পাওয়া যায়।